
În contextul dinamic şi imprevizibil al mediului internaţional de securitate, riscurile la adresa 
securității naţionale se diversifică şi devin mai acute. Acestea trebuie combătute cu toate 
mijloacele de care statul şi societatea dispune. Unul dintre aceste mijloace îl reprezintă 
campaniile de informare publică care pot fi inițiate şi desfăşurate pentru prevenirea unor riscuri 


de diferite naturi: politică, economică, diplomatică, socială, juridică, educativă, ecologică etc. 
Lucrarea de faţă se doreşte a fi un argument care să susțină rolul campaniilor de informare 
publică în prevenirea anumitor riscuri care sunt deja sau au potențial de a deveni riscuri la 


adresa securității naţionale. 


Într-un mediu internaţional de securitate 
impredictibil şi într-un context de securitate aflat 
în continuă schimbare, noţiunea de politică de 
securitate suferă transformări majore. Un prim 
motiv îl reprezintă noile dimensiuni ale riscurilor 
şi amenințărilor, implicând acţiuni ale unor 
actori  non-statali, care duc la emergenta 
grupărilor teroriste, accentuarea migratiei, 
proliferarea unor fenomene precum armele de 
distrugere în masă, crima organizată, traficul de 
droguri etc. Instabilitatea regională, degradarea 
factorilor de mediu, declinul demografic, al 
deficienţelor din sistemele naționale de 
sănătate, educaţie şi asistență socială, dar şi al 
distorsiunilor pe piaţa muncii, constituie, la 
rândul lor, riscuri cu impact major la adresa 
securității naționale. 

Astfel, mediul actual de securitate necesită 
o abordare extinsă în care să se regăsească, 
pe lângă elementele de natură securitară, şi 
cele de natură politică, economică, 
diplomatică, socială, juridică, educativă şi de 
mediu. De altfel, conceptul „securitate 
națională extinsă? apare şi în Strategia 
Naţională de Apărare a Ţării pentru perioada 


2015-2019 — O Românie puternică în Europa 
şi în lume — „fundamentat pe democrația 
constituțională şi respectul mutual dintre 
cetățeni şi stat”. 

Asigurarea securităţii naţionale constituie 
problema fundamentală care stă la baza 
oricărei naţiuni, indiferent de timpul sau 
perioada la care ne referim. Conform Strategiei 
Naţionale a României, securitatea naţională 
urmăreşte „să asigure starea de normalitate 
democratică la care aspiră societatea -— 


cetățenii, comunităţile şi statul — pe baza 
eforturilor ce vizează deplina instaurare a 
legalităţii,  făurirea prosperității economice, 


echilibrul social şi stabilitatea politică”?. 


Ca reflectare în practică a principiilor 
democraţiei participative, autorități, mass- 
media, reprezentanți ai sectorului non- 
guvernamental, persoane şi diferite instituții 
promovează, implementează, dezvoltă şi susțin 
împreună campanii, programe sau interventii la 
nivel macro- şi micro-social, legitimate de 
aceleaşi valori: toleranță, pluralism valoric, 
egalitate, participare publică, sănătate publică, 
civism etc. 

Printr-un proces permanent de 
conştientizare, informare şi sensibilizare asupra 
necesităţii cunoaşterii problematicii legate de 
securitate şi  modalităţilor de prevenire, 
acțiunilor şi măsurilor corective, sectorul public 
şi privat trebuie să aibă iniţiative care să 
producă efecte concrete şi cuantificabile. 

În acest context, campaniile de informare 
publică trebuie să reprezinte demersuri bine 
planificate care să contribuie la informarea şi 
conştientizarea populaţiei privind măsurile ce 
pot fi luate de fiecare cetățean în scopul 
rezolvării unor probleme, sau pentru corectarea 
sau îmbunătăţirea unor situaţii de risc. Astfel, o 
campanie implică furnizarea coordonată de 
informaţii sau o serie de evenimente şi activităţi 
desfăşurate pentru atingerea unui scop care 
poate fi oricare sau o combinaţie dintre 
următoarele: să furnizeze noi informaţii, să 
schimbe credințe şi atitudini, să încurajeze 
adoptarea unor practici noi sau unei schimbări a 
stilului de viaţă. Ultimele două obiective pot fi 
destul de greu de atins deoarece nu este deloc 
uşor sa schimbi atitudinile sau 
comportamentele, de aceea, unele campanii se 
derulează pe perioade lungi de timp. 

Pentru a se bucura de succes, campaniile 
de informare publică necesită susținere 
legislativă, dar şi instituțională, prin folosirea 
mijloacelor preventive (afişe, panouri, banere 
etc.) şi/sau coercitive (avertismente, amenzi, 
privare de libertate etc.). 

În abordarea dimensiunii de mediu a 
securității, se poate remarca existența unor 
amenințări generate de fenomene grave, de 
natură geofizică, meteo-climatică ori asociată, 
provenind din mediu sau reflectând degradarea 
acestuia, inclusiv ca urmare a unor activități 
umane periculoase, dăunătoare sau 
iresponsabile. Aceste fenomene pot varia de la 
entități relativ concrete (supraviețuirea anumitor 
specii sau menținerea anumitor tipuri de 
habitat) la probleme generale ale planetei şi ale 
omenirii şi se datorează în mare parte tendinței 
de epuizare a unor resurse vitale, precum şi 
poluării peste limita de regenerare a sistemelor 
naturale. Astfel, protecţia mediului înconjurător 
constituie o prioritate a dezvoltării economico- 
sociale ce are ca scop obţinerea unui mediu 


curat şi sănătos care să nu afecteze 
posibilitățile de dezvoltare ale generaţiilor 
viitoare. 

Studii recente demonstrează că în ultimii 
ani, organizaţii globale, regionale, naţionale sau 
locale cu atribuții în domeniul protecţiei 
mediului, urmăresc să asigure securizarea 
ambientului mizând pe capacitatea de 
anticipare şi de acțiune pro-activă. 

Cu peste 300 de proiecte derulate, World 
Wide Fund for Nature (WWF) este organizaţia 
non-guvernamentală care a adunat 5 milioane 
de susținători din 100 de ţări. Ea îşi face simțită 
prezenţa de la nivel local până la nivel global. 
Aceasta are misiunea de a oprii degradarea 
mediului înconjurător şi de a construi un viitor în 
care oamenii să trăiască în armonie cu natura, 
prin: conservarea diversităţii biologice la nivel 
mondial; utilizarea raţională a resurselor 
naturale regenerabile; reducerea poluării şi a 
consumului irațional”. 

În anul 2011, WWF România a desfăşurat 
campania de informare publică „Salvaţi Pădurile 
Virgine” în scopul informării şi conştientizării 
publicului larg asupra importanţei deosebite a 
zonelor unde natura supravieţuieşte în forma sa 
pură, fără niciun fel de intervenţie umană. 
Această campania a fost desfăşurată în 
contextul în care în Europa (exceptând Rusia), 
pădurile virgine aproape că au dispărut, iar 
România se bucură de cea mai întinsă 
suprafață, aproximativ 65% din totalul pădurilor 
virgine din regiune. Astfel,  eco-regiunea 
carpatică mai găzduieşte astăzi, 322.000 
hectare de astfel de păduri, dintre care marea 
majoritate, 250.000 ha, sunt în România. Mai 
mult decât atât, pădurile virgine sunt mai 
vulnerabile ca niciodată în fața presiunilor 
economico-sociale tot mai mari. 

Având un puternic impact la nivel național, 
campania Salvați Pădurile Virgine a atras 
atenția unui număr de 100.000 de persoane, 
care s-au alăturat demersului inițiat de WWF 
România semnând petiția disponibilă pe 
website-ul campaniei. Această petiție solicita 
Ministerului Mediului şi Pădurilor să ia măsurile 
necesare pentru protejarea acestor păduri, în 
cel mai scurt timp. Astfel, acest demers a dus la 
modificarea cadrului legislativ pentru protecția 

pădurilor virgine, acestea primind statutul de 
păduri strict protejate. În urma desfăşurării 
campaniei, WWF România şi Ministerul 
Mediului şi Pădurilor au încheiat un protocol 
care prevede stoparea imediată a tăierilor în 
pădurile virgine, iar din 10 septembrie 2012 
pădurile virgine din România sunt protejate prin 
lege. 

Aşadar, în urma derulării campaniei Salvaţi 
Pădurile Virgine nu doar specialiştii erau 
informaţi asupra pericolului de defrişare al 
pădurilor, ci şi marea masă a populaţiei, care 
alăturându-se demersului inițiat de WWF 
România au militat pentru protejarea acestora şi 
schimbarea legislaţiei aferente. 

Schimbarea legislaţiei actuale a României 
în scopul protejării Pădurilor Virgine de pe 
teritoriul naţional poate proba faptul că, 
informarea susținută a populaţiei împreună cu 
solidaritatea socială si dialogul intercultural sunt 
factori cu o importantă semnificaţie în procesul 
de contracarare a posibilelor riscuri adresate 
mediului, şi nu numai. De asemenea, în 
domeniul sănătăţii publice, statisticile arată că, 
în România, principalele riscuri sunt 
reprezentate de bolile cardiovasculare, cancer, 
diabetul zaharat, bolile cronice ale aparatului 
respirator etc. Rata standardizată de mortalitate 
prin boli cronice este de circa două ori mai mare 
decât în UE, iar afecțiunile care în multe state 
membre sunt aproape eradicate, continuă să 
afecteze un număr mult prea mare de români, 
mai ales dintre acelea care pot fi prevenite şi 
controlate printr-un sistem sanitar public 
eficient”. 

Cancerul de col uterin este o boală gravă, a 
cărei cauză, în majoritate covârşitoare, este 
infecția cu tulpinile oncogene ale Human 
Papilloma Virus (HPV). Infecția HPV este una 
dintre cele mai frecvente boli cu transmitere 
sexuală din întreaga lume, iar România se 
situează pe primul loc din Europa în ceea ce 
priveşte mortalitatea cauzată de cancerul de col 
uterin (10.77%000), de peste 6 ori mai mult 
decât media ţărilor din Uniunea Europeană 
(UE. 

Începând cu anul 2008, în România au fost 
inițiate diferite campanii naţionale de informare 
pentru prevenirea cancerului de col uterin prin 
vaccinarea anti-HPV, în contextul în care, 
femeile se confruntă cu cea mai mare rată a 
decesului prin cancer de col uterin din Europa, 
deşi această afecţiune este în prezent uşor de 
prevenit şi vindecat prin depistarea precoce. 


Conform Strategiei Naţionale de Sănătate, 
prevenirea cancerului de col uterin prin 
vaccinare, constituie o prioritate de sănătate 
publică de interes europeans. 

Prima campanie de prevenire a infecției cu 
HPV a fost iniţiată de către Ministerul Sănătăţii 
în anul 2008 şi a vizat vaccinarea fetelor cu 
vârste cuprinse între 10 şi 11 ani de către 
personalul medical şcolar şi medicul de familie 
cu acordul părinţilor. În următorii ani programul 
se extinde, şi se adresează populaţiei feminine 
cu vârste cuprinse între 9 şi 45 de ani, utilizând 
o abordare mai cuprinzătoare împotriva 
îmbolnăvirii, prin măsuri de prevenţie primară 
(educaţie, vaccinare  anti-HPV), preventie 
secundară  (screening-ul pentru depistarea 
precoce şi tratamentul precoce al leziunilor 
precanceroase, testul Babeş Papanicolau) şi 
prevenţie terțiară (tratamentul cancerului şi 
îngrijirea paliativă). 

Statistici recente au demonstrat, că înainte 
de inițierea primei campanii de prevenire a 
îmbolnăvirii de HPV prin vaccinare, din 2008, 
era nevoie de o mai bună informare referitoare 
la eficacitatea vaccinului anti-HPV în rândul 
populaţiei, întrucât lipsa de informare corectă a 
părinţilor/pacientelor a dus la respingerea 
vaccinării de către aceştia. Principalele motive 
pentru care părinţii nu au optat să-şi vaccineze 
copilul/sau pacientele nu doreau să se 
vaccineze cu vaccinul anti-HPV erau: teama de 
efecte adverse sau experiențe neplăcute cu 
vaccinurile în general (74,4%), preocupările că 
vaccinul anti-HPV este nou şi este nevoie de 
cercetări suplimentare privind siguranța şi 
eficacitatea (50,5%) sau nu cunosc detalii 
despre vaccin (26,9%)'. Aşadar, lipsa unei 
bune comunicări dintre furnizorii de servicii 
medicale şi părinţi/populaţia feminină pentru 
promovarea sănătăţii, au creat bariere împotriva 
vaccinării, şi au susținut un comportament 
nefavorabil în rândul populaţiei-ţintă. Începând 
cu anul 2009, campaniile de prevenire iniţiate 
de Sănătate Publică - Medic de familie, au 
îmbunătăţit strategiile de comunicare/informare 
educaţionale, furnizând informaţii clare şi mai 
transparente cu privire la siguranța şi 
eficacitatea vaccinului anti-HPV. 

Campaniile naţionale de informare pentru 
prevenirea cancerului de col uterin prin 
vaccinarea  anti-HPV au oferit populatiei 
informații despre modul de apariţie a cancerului 
de col uterin, cum se transmite infecția cu HPV, 

metodele de prevenţie existente, recomandări, 
beneficii şi efecte adverse. De asemenea, au 
încurajat populaţia feminină pentru a apela la 
programul de testare regulată Babeş- 
Papanicolau şi au sprijinit părinții în inițierea 
comunicării deschise părinte-adolescent despre 
teme legate de sex. 


! Administrația Prezidențială, Strategia Naţională de Apărare a 

României, Ed. Monitorul Oficial, 2007. 

_CENTRAT_ PE NEVOILE CETATEANULUI.pdf., accesat 

în Sănătate,  XIX/3/2015, p. 35, disponibil la 
http://journal.managementinhealth.com/index.php/rms/article/vi 
ew/391/1084, accesat la data de 10.10.2015. 

politicilor din domeniul sănătăţii publice din România, 2008, 


CONCLUZII 


e Se observă că o serie de riscuri la adresa securității naţionale pot fi mai bine abordate sau chiar 
eradicate printr-o colaborare strânsă inter-instituțională şi prin intermediul unor campanii de 
informare publică ce prevăd strategii de comunicare eficiente. 


Canalizarea efortului instituţiilor şi autorităților publice în scopul informării clare şi precise a 
populaţiei României referitor la posibilele riscuri ce pun în pericol viitorul nostru sau al 
generațiilor viitoare trebuie să fie un scop prioritar şi solidar. 


Principala direcţie de acţiune în acest sens ar putea fi: realizarea unei baze de date 
informaţională multidimensională la nivel naţional, care să cuprindă totalitatea campaniilor de 
informare, educare etc., care au fost derulate în diferite domenii de interes naţional, în scopul 
creşterii eficienţei şi optimizării informaţiilor utilizate şi a feedback-ului primit de la publicul- 
țintă, pentru interpretarea rezultatelor şi folosirea acestora în dezvoltarea viitoarelor cam- 


panii/programe de informare/educaţionale necesare (În momentul actual, în România, nu există 
o bază de date naţională care să cuprindă totalitatea campaniilor de informare derulate în 
diferite domenii. Există însă baze de date pe domenii: www.informathiv.ro pentru HIV/SIDA de 
exemplu. Astfel, dezvoltarea şi producția de mesaje şi materiale poate fi consumatoare de timp şi 
costisitoare. Înainte de a dezvolta mesaje şi materiale noi, este necesar să fie cunoscute cele 
realizate deja în domeniu). 


COLOCVIU STRATEGIC este o publicaţie a Centrului de Studii Strategice de Apărare şi Securitate 
ce prezintă principalele rezultate ale unor studii de cercetare, sintezele unor evenimente ştiinţifice, 

